CELEX: 32020R1228
Language: lv
Date: 2019-11-29 00:00:00
Title: Komisijas Īstenošanas regula (ES) 2020/1228 (2019. gada 29. novembris), ar ko nosaka īstenošanas tehniskos standartus attiecībā uz formātu pieteikumiem par vērtspapīrošanas repozitorija reģistrāciju vai darījumu reģistra reģistrācijas paplašināšanu saskaņā ar Eiropas Parlamenta un Padomes Regulu (ES) 2017/2402 (Dokuments attiecas uz EEZ)

3.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 289/330
               
            
         KOMISIJAS ĪSTENOŠANAS REGULA (ES) 2020/1228
         (2019. gada 29. novembris),
         ar ko nosaka īstenošanas tehniskos standartus attiecībā uz formātu pieteikumiem par vērtspapīrošanas repozitorija reģistrāciju vai darījumu reģistra reģistrācijas paplašināšanu saskaņā ar Eiropas Parlamenta un Padomes Regulu (ES) 2017/2402
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2017. gada 12. decembra Regulu (ES) 2017/2402, ar ko nosaka vispārēju regulējumu vērtspapīrošanai un izveido īpašu satvaru attiecībā uz vienkāršu, pārredzamu un standartizētu vērtspapīrošanu (1), un jo īpaši tās 10. panta 8. punktu,
         tā kā:
         
                     (1)
                  
                  
                     Izveidojot vienotu formātu pieteikumiem Eiropas Vērtspapīru un tirgu iestādei (EVTI) par vērtspapīrošanas repozitorija reģistrāciju vai darījumu reģistra reģistrācijas paplašināšanu, būtu jānodrošina, ka EVTI tiek iesniegta un ka EVTI ir viegli identificējama visa informācija, kas pieprasīta saskaņā ar Komisijas Deleģēto regulu (ES) 2020/1230 (2).
                  
               
                     (2)
                  
                  
                     Ir svarīgi, lai informācija minētajos pieteikumos tiktu iesniegta tādā formātā, kas ļauj to saglabāt izmantošanai nākotnē un reproducēšanai. Tāpēc šie pieteikumi būtu jāiesniedz pastāvīgā informācijas nesējā.
                  
               
                     (3)
                  
                  
                     Lai atvieglotu minētajos pieteikumos sniegtās informācijas identificēšanu, katram dokumentam būtu jānorāda unikāls atsauces numurs un nosaukums. Tā paša iemesla dēļ pieteikuma iesniedzējam būtu jānorāda visa informācija, kas iesniegta, atsaucoties uz Deleģēto regulu (ES) 2020/1230, uz kuru minētā informācija attiecas.
                  
               
                     (4)
                  
                  
                     Šī regula ir balstīta uz īstenošanas tehnisko standartu projektu, ko Komisijai iesniegusi EVTI.
                  
               
                     (5)
                  
                  
                     Saskaņā ar Eiropas Parlamenta un Padomes Regulas (ES) Nr. 1095/2010 (3) 15. pantu EVTI ir veikusi atklātu sabiedrisko apspriešanu par īstenošanas tehnisko standartu projektu, kas ir šīs regulas pamatā, izvērtējusi iespējamās saistītās izmaksas un ieguvumus un lūgusi ar minētās regulas 37. pantu izveidotās Vērtspapīru un tirgu nozares ieinteresēto personu grupas atzinumu,
                  
               IR PIEŅĒMUSI ŠO REGULU.
         
            1. pants
            Reģistrācijas un reģistrācijas paplašināšanas pieteikuma formāts
            
               1.   Pieteikuma iesniedzēji, kas iesniedz pieteikumu par vērtspapīrošanas repozitorija reģistrāciju saskaņā ar Regulas (ES) 2017/2402 10. panta 5. punkta a) apakšpunktu, ievēro šīs regulas 1. pielikumā noteiktos formātus.
            
            
               2.   Darījumu reģistri, kas iesniedz pieteikumu par reģistrācijas paplašināšanu saskaņā ar Regulas (ES) 2017/2402 10. panta 5. punkta b) apakšpunktu, ievēro šīs regulas 2. pielikumā noteiktos formātus.
            
            
               3.   Šā panta 1. un 2. punkta piemērošanas nolūkā pieteikumus iesniedz:
               
                           a)
                        
                        
                           pastāvīgā informācijas nesējā, kā definēts Eiropas Parlamenta un Padomes Direktīvas 2009/65/EK (4) 2. panta 1. punkta m) apakšpunktā;
                        
                     
                           b)
                        
                        
                           ar unikālu atsauces numuru, kas piešķirts katram pieteikumā iekļautajam dokumentam.
                        
                     
         
         
            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. novembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 347, 28.12.2017., 35. lpp.
         
         
            (2)  Komisijas 2019. gada 29. novembra Deleģētā regula (ES) 2020/1230, ar ko Eiropas Parlamenta un Padomes Regulu (ES) 2017/2402 papildina attiecībā uz regulatīvajiem tehniskajiem standartiem, kuros precizē informāciju par vērtspapīrošanas repozitorija reģistrācijas pieteikumu un informāciju par pieteikumu vienkāršotam pieteikumam par darījumu reģistra reģistrācijas paplašināšanu (skatīt šā Oficiālā Vēstneša 345. lpp.).
         
            (3)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 176/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).
         
            (4)  Eiropas Parlamenta un Padomes 2009. gada 13. jūlija Direktīva 2009/65/EK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) (OV L 302, 17.11.2009., 32. lpp.).
      
      
         
            I PIELIKUMS
            
               Vērtspapīrošanas repozitorija reģistrācijas pieteikuma formāti
            
            
               1. tabula
            
            
               Vispārīga informācija
            
            
                        Pieteikuma iesniegšanas datums
                     
                  
                        Vērtspapīrošanas repozitorija uzņēmuma nosaukums
                     
                  
                        Inkorporācijas vieta un komercdarbības joma
                     
                  
                        Juridiskās personas identifikators (LEI), kas reģistrēts Globālo juridisko personu identifikatoru fondā
                     
                  
                        Vērtspapīrošanas repozitorija juridiskā adrese
                     
                  
                        Visu vērtspapīrošanas repozitorija meitasuzņēmumu juridiskā adrese
                     
                  
                        Visu vērtspapīrošanas repozitorija filiāļu juridiskā adrese
                     
                  
                        Vērtspapīrošanas repozitorija tīmekļa vietnes vienotais resursu vietrādis (URL)
                     
                  
                        Vērtspapīrošanas veidi, riska nodošanas metodes un pamatā esošo riska darījumu veidi, par kuriem pieteikumu iesniedzošais repozitorijs iesniedz reģistrācijas pieteikumu
                     
                  
                        Ja pieteikuma iesniedzējam kompetentā iestāde ir izsniegusi atļauju vai reģistrējusi to dalībvalstī, kurā tas veic uzņēmējdarbību, – iestādes nosaukums un atsauces numurs, kas saistīts ar minēto atļauju vai reģistrāciju
                     
                  
                        Par pieteikumu atbildīgās(-o) personas(-u) vārds un uzvārds
                     
                  
                        Par pieteikumu atbildīgās(-o) personas(-u) kontaktinformācija
                     
                  
                        Tās personas(-u) (vai jebkura cita darbinieka, kas iesaistīts vērtspapīrošanas repozitorija atbilstības novērtēšanā) vārds un uzvārds, kas atbild par vērtspapīrošanas repozitorija atbilstību
                     
                  
                        Tās personas(-u) (vai jebkura cita darbinieka, kas iesaistīts vērtspapīrošanas repozitorija atbilstības novērtēšanā) kontaktinformācija, kas atbild par vērtspapīrošanas repozitorija atbilstību saistībā ar vērtspapīrošanas pamatpakalpojumu sniegšanu
                     
                  
                        Jebkuras mātessabiedrības nosaukums
                     
                  
                        LEI, kas reģistrēts jebkuras mātessabiedrības Globālo juridisko personu identifikatoru fondā
                     
                  
                        Jebkuras mātessabiedrības juridiskā adrese
                     
                  
                        Par jebkuru mātessabiedrību atbildīgās uzraudzības iestādes nosaukums
                     
                  
                        Par jebkuru mātessabiedrību atbildīgās uzraudzības iestādes atsauces numurs
                     
                  
                        Jebkuras galvenās mātessabiedrības nosaukums
                     
                  
                        LEI, kas reģistrēts jebkuras galvenās mātessabiedrības Globālo juridisko personu identifikatoru fondā
                     
                  
                        Jebkuras galvenās mātessabiedrības juridiskā adrese
                     
                  
                        Par jebkuru galveno mātessabiedrību atbildīgās uzraudzības iestādes nosaukums
                     
                  
                        Par jebkuru galveno mātessabiedrību atbildīgās uzraudzības iestādes atsauces numurs
                     
                  
               
            
               2. tabula
            
            
               Dokumenta atsauces
                (1)
            
            
                        Komisijas Deleģētā regula (ES) 2020/1230, kas ietver informācijas prasību, uz kuru dokuments attiecas
                     
                     
                        Unikālais dokumenta atsauces numurs
                     
                     
                        Dokumenta nosaukums
                     
                     
                        Dokumenta nodaļa, iedaļa vai lappuse, kurā sniegta informācija vai norādīts informācijas nesniegšanas iemesls
                     
                  
               (1)  Attiecas uz visu informāciju, kas pieprasīta Deleģētajā regulā (ES) 2020/1230, izņemot tās 2. panta 2. punkta a) līdz c) apakšpunktā, e), f) h) un i) apakšpunktā un 7. panta 2. punktā pieprasīto informāciju.
         
      
      
         
            II PIELIKUMS
            
               Darījumu reģistra reģistrācijas paplašināšanas pieteikuma formāti
            
            
               1. tabula
            
            
               Vispārīga informācija
            
            
                        Pieteikuma iesniegšanas datums
                     
                  
                        Pieteikuma iesniedzēja kā darījumu reģistra reģistrācijas datums
                     
                  
                        Vērtspapīrošanas repozitorija uzņēmuma nosaukums
                     
                  
                        Juridiskās personas identifikators (LEI), kas reģistrēts Globālo juridisko personu identifikatoru fondā
                     
                  
                        Vērtspapīrošanas repozitorija juridiskā adrese
                     
                  
                        Visu vērtspapīrošanas repozitorija meitasuzņēmumu juridiskā adrese
                     
                  
                        Visu vērtspapīrošanas repozitorija filiāļu juridiskā adrese
                     
                  
                        Vērtspapīrošanas repozitorija tīmekļa vietnes vienotais resursu vietrādis (URL)
                     
                  
                        Juridiskās personas identifikators (LEI), kas reģistrēts Globālo juridisko personu identifikatoru fondā
                     
                  
                        Vērtspapīrošanas veidi, riska nodošanas metodes un pamatā esošie riska darījumu veidi, par kuriem pieteikumu iesniedzošais repozitorijs iesniedz reģistrācijas pieteikumu
                     
                  
                        Ja pieteikuma iesniedzējam kompetentā iestāde ir izsniegusi atļauju vai reģistrējusi to dalībvalstī, kurā tas veic uzņēmējdarbību, – iestādes nosaukums un atsauces numurs, kas saistīts ar minēto atļauju vai reģistrāciju
                     
                  
                        Par pieteikumu atbildīgās(-o) personas(-u) vārds un uzvārds
                     
                  
                        Par pieteikumu atbildīgās(-o) personas(-u) kontaktinformācija
                     
                  
                        Tās personas(-u) (vai jebkura cita darbinieka, kas iesaistīts vērtspapīrošanas repozitorija atbilstības novērtēšanā) vārds un uzvārds, kas atbild par vērtspapīrošanas repozitorija atbilstību saistībā ar vērtspapīrošanas pamatpakalpojumu sniegšanu
                     
                  
                        Tās personas(-u) (vai jebkura cita darbinieka, kas iesaistīts vērtspapīrošanas repozitorija atbilstības novērtēšanā) kontaktinformācija, kas atbild par vērtspapīrošanas repozitorija atbilstību
                     
                  
               
            
               2. tabula
            
            
               Dokumenta atsauces
                (1)
            
            
                        Komisijas Deleģētā regula (ES) 2020/1230, kas ietver informācijas prasību, uz kuru dokuments attiecas
                     
                     
                        Unikālais dokumenta atsauces numurs
                     
                     
                        Dokumenta nosaukums
                     
                     
                        Dokumenta nodaļa, iedaļa vai lappuse, kurā sniegta informācija vai norādīts informācijas nesniegšanas iemesls
                     
                  
               (1)  Attiecas uz visu informāciju, kas pieprasīta Komisijas Deleģētajā regulā (ES) 2020/1230, izņemot tās 2. panta 2. punkta a) līdz c) apakšpunktā, e), f) h) un i) apakšpunktā un 7. panta 2. punktā pieprasīto informāciju.